โกลิอัท

โกลิอัท (,  ;  Goləyāṯ;  Ǧulyāt (ศัพท์ศาสนาคริสต์) หรือ   (ศัพท์คัมภีร์อัลกุรอาน)) เป็นบุคคลในหนังสือซามูเอล เป็นชายร่างยักษ์ชาวฟีลิสเตียที่ถูกกำราบโดยดาวิดวัยหนุ่มในการต่อสู้ตัวต่อตัว เรื่องราวนี้บ่งชี้ถึงความไม่เหมาะสมของกษัตริย์ซาอูลในการปกครองชาวอิสราเอล เพราะตัวซาอูลเองควรที่จะทรงต่อสู้เพื่ออิสราเอล นักวิชาการสมัยใหม่เชื่อว่าเดิมผู้ที่สังหารโกลิอัทควรจะเป็นเอลฮานันบุตรยาอาเรโอเรกิมซึ่งถูกกล่าวถึงใน 2 ซามูเอล 21:19 ว่าเอลฮานันฆ่าโกลิอัทชาวกัท และผู้เขียนประวัติศาสตร์สายเฉลยธรรมบัญญัติได้เปลี่ยนให้ชัยชนะครั้งนี้เป็นผลงานของดาวิดซึ่งเป็นตัวละครที่มีชื่อเสียงมากกว่า

วลีว่า "ดาวิดกับโกลิอัท" มีความหมายที่เป็นที่นิยมมากขึ้น โดยหมายถึงสถานการณ์เป็นเบี้ยล่าง, การแข่งขันที่ผู้เข้าร่วมแข่งขันที่ตัวเล็กกว่าและอ่อนแอกว่าเผชิญหน้ากับคู่แข่งที่ตัวใหญ่กว่าและแข็งแกร่งมากกว่า "used to describe a situation in which a small or weak person or organization tries to defeat another much larger or stronger opponent: The game looks like it will be a David and Goliath contest."

 เรื่องเล่าในคัมภีร์ไบเบิล 
ใน 1 ซามูเอล 17 ซาอูลและทัพชาวอิสราเอลเผชิญหน้ากับชาวฟีลิสเตียในหุบเขาเอลาห์ โกลิอัทยอดทหารทัพชาวฟีลิสเตียออกมาท้าทายชาวอิสราเอลให้ส่งยอดทหารมาตัดสินผลด้วยการต่อสู้ตัวต่อตัว โดยโกลิอัทออกมาท้าทายวันละ 2 ครั้งเช้าและเย็น เป็นเวลา 40 วัน ซาอูลทรงกลัวโกลิอัทจึงไม่กล้าออกรบ ด้านดาวิดได้ตอบรับคำท้าของโกลิอัท ซาอูลทรงตกลงอย่างไม่เต็มพระทัยและพระราชทานชุดเกราะให้ แต่ดาวิดทูลปฏิเสธ โดยนำไปแต่ไม้เท้า สลิง และก้อนหินห้าก้อนจากลำธาร1 ซามูเอล 17:40

ดาวิดและโกลิอัทเข้าเผชิญหน้ากัน โกลิอัทสวมเกราะและถือหอกซัด ส่วนดาวิดมีเพียงไม้เท้าและสลิง "คนฟีลิสเตียคนนั้นก็แช่งด่าดาวิด โดยใช้นามพวกพระของตน" แต่ดาวิดตอบว่า: 

ดาวิดเหวี่ยงหินจากสลิงไปโดนกลางหน้าผากของโกลิอัท โกลิอัทล้มลงกับพื้น ดาวิดจึงตัดศีรษะของเขา พวกชาวฟีลิสเตียต่างพากันหนีไปและชาวอิสราเอลก็ไล่ตามตี " ไกลไปจนถึงเมืองกัทและเมืองเอโครน" ดาวิดนำเครื่องอาวุธของโกลิอัทไว้ที่เต็นท์ของตนและนำศีรษะของโกลิอัทมายังเยรูซาเล็ม ซาอูลทรงส่งอับเนอร์ให้พาดาวิดมาเข้าเฝ้า ซาอูลตรัสถามว่าดาวิดเป็นบุตรผู้ใด ดาวิดทูลตอบว่า 

 ดูเพิ่ม 
 โอก
 ยุทธการที่อัยน์ญาลูต
 กิลกาเมช

 อ้างอิง 

 บรรณานุกรม 










 แหล่งข้อมูลอื่น 



หมวดหมู่:บุคคลจากหนังสือซามูเอล
หมวดหมู่:บุคคลจากหนังสือพงศาวดาร
หมวดหมู่:ดาวิด
หมวดหมู่:เสียชีวิตจากการตัดศีรษะ
หมวดหมู่:ทหารที่เสียชีวิตในการปฏิบัติหน้าที่
หมวดหมู่:ชาวฟิลิสตีน